Document ID: 31999R2293

Komisijas Regula (EK) Nr. 2293/1999,
(1999. gada 14. oktobris),
ar ko pagarina pagaidu atļaujas izmantot dzīvnieku barībā konkrētas piedevas
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 1636/1999 [2], un jo īpaši tās 3. pantu,
(1) tā kā Direktīvas 70/524/EEK 9.e panta 1. punktā paredzēts, ka var dot pagaidu atļaujas izmantot jaunas piedevas vai izmantot piedevas jaunā veidā, ja atļautajā līmenī pievienotas dzīvnieku barībai tās, mainot dzīvnieku izcelsmes produktu īpašības, nekaitē ne cilvēka vai dzīvnieku veselībai, ne videi, ja tās nekaitē patērētājiem un ja šo piedevu klātbūtni dzīvnieku barībā var kontrolēt un var pieņemt, ka, ņemot vērā pieejamos rezultātus, tās labvēlīgi ietekmē dzīvnieku barības vai dzīvnieku izcelsmes produktu īpašības tad, ja tās pievieno šādai dzīvnieku barībai;
(2) tā kā Direktīvā 70/524/EEK ir paredzēts, ka pagaidu atļaujas no 1999. gada 1. oktobra dod Kopienas mērogā uz laiku, kas nepārsniedz četrus gadus; tā kā uz piedevām vai piedevu izmantojumiem, ko pirmo reizi uz pagaidu laiku atļāva uz laika posmu no 1998. gada 1. aprīļa līdz 1999. gada 30. septembrim, attiecas valsts pagaidu atļaujas, kuru derīguma termiņš beidzas 1999. gada 30. septembrī; tā kā ir lietderīgi pagarināt minētās pagaidu atļaujas;
(3) tā kā Komisija ir apspriedusies ar Dzīvnieku ēdināšanas zinātnisko komiteju par to fermentu un mikroorganismu pagaidu atļauju, kuri norādīti šīs regulas pielikumā; tā kā komiteja sniedza savu atzinumu jo īpaši par šo piedevu nekaitīgumu;
(4) tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas pielikumā minētās piedevas atļauj izmantot saskaņā ar Direktīvu 70/524/EEK, ievērojot šajā pielikumā paredzētos nosacījumus.
2. pants
Šī regula stājas spēkā 1999. gada 1. oktobrī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 14. oktobrī

Labels: 0
3
17
6